CELEX: 32012D0024
Language: et
Date: 2012-01-11 00:00:00
Title: 2012/24/EL: Komisjoni otsus, 11. jaanuar 2012 , millega lõpetatakse Ameerika Ühendriikidest pärineva vinüülatsetaadi importi käsitlev dumpinguvastane menetlus ja vabastatakse ajutiste tollimaksude kehtestamisega tagatud summad

12.1.2012   
            
            
               ET
            
            
               Euroopa Liidu Teataja
            
            
               L 8/36
            
         KOMISJONI OTSUS,
   11. jaanuar 2012,
   millega lõpetatakse Ameerika Ühendriikidest pärineva vinüülatsetaadi importi käsitlev dumpinguvastane menetlus ja vabastatakse ajutiste tollimaksude kehtestamisega tagatud summad
   (2012/24/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artiklit 9,
   olles konsulteerinud nõuandekomiteega
   ning arvestades järgmist:
   A.   MENETLUS
   
   1.   Menetluse algatamine ja ajutiste meetmete kehtestamine
   
   
               (1)
            
            
               22. oktoobril 2010 sai komisjon kaebuse algmääruse artikli 5 kohaselt, milles käsitleti Ameerika Ühendriikidest pärineva vinüülatsetaadi (edaspidi „vaatlusalune toode”) väidetavalt kahjustavat dumpinguhinnaga importi.
            
         
               (2)
            
            
               Kaebuse esitas Ineos Oxide Ltd („kaebuse esitaja”), kelle toodang moodustab valdava osa, kõnealusel juhul üle 25 % liidu vaatlusaluse toote kogutoodangust.
            
         
               (3)
            
            
               4. detsembril 2010 avaldas komisjon Euroopa Liidu Teatajas teate (2) dumpinguvastase menetluse algatamise kohta Ameerika Ühendriikidest pärit vinüülatsetaadi liitu importimise suhtes.
            
         
               (4)
            
            
               Määrusega (EÜ) nr 821/2011 (3) (edaspidi „ajutine määrus”) kehtestas komisjon ajutise dumpinguvastase tollimaksu Ameerika Ühendriikidest pärineva ja praegu CN-koodi 2915 32 00 alla kuuluva vinüülatsetaadi impordi suhtes.
            
         B.   KAEBUSE TAGASIVÕTMINE JA MENETLUSE LÕPETAMINE
   
   
               (5)
            
            
               4. novembril 2011 komisjonile saadetud kirjas võttis kaebuse esitaja kaebuse tagasi.
            
         
               (6)
            
            
               Algmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (7)
            
            
               Komisjon otsustas käesoleva menetluse lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Huvitatud isikuid teavitati nõuetekohaselt ja neile anti võimalus esitada märkusi. Komisjonile ei saabunud ühtegi märkust selle kohta, et menetluse lõpetamine oleks vastuolus liidu huvidega.
            
         
               (8)
            
            
               Pärast uurimistulemuste avaldamist väitis üks huvitatud isik, et teda ei oleks pidanud liidu tootmisharu määratlusest välja jätma või siis tuleks ajutist määrust muuta selliselt, et määratlus hõlmaks kõnealust huvitatud isikut. Sellega seoses tuleb märkida, et ajutises määruses esitatud järeldused olid uurimise käigus saadud teabe alusel vaid ajutised, nagu on märgitud ka ajutise määruse põhjenduses 31. Kuna pärast kaebuse tagasivõtmist lõpetatakse dumpinguvastane menetlus lõplikke meetmeid kehtestamata, ei ole menetlust lõpetavas otsuses asjakohane esitada lõplikke otsuseid ega ka muuta ajutist määrust.
            
         
               (9)
            
            
               Tuletatakse meelde, et esitatud järeldused olid ajutised. Sellest tulenevalt hinnatakse edaspidiseid juhtumeid käesoleva menetlusega seotud huvitatud isikute või asjaomase toote kohta eraldi, konkreetsest olukorrast lähtudes.
            
         
               (10)
            
            
               Seepärast leidis komisjon, et dumpinguvastane menetlus Ameerika Ühendriikidest pärit vaatlusaluse toote impordi suhtes liitu lõpetatakse dumpinguvastaseid meetmeid kehtestamata,
            
         
               (11)
            
            
               Kõik määruse (EÜ) nr 821/2011 alusel ajutiselt tagatiseks antud summad vabastatakse,
            
         ON VASTU VÕTNUD KÄESOLEVA OTSUSE:
   Artikkel 1
   Dumpinguvastane menetlus Ameerika Ühendriikidest pärineva ja praegu CN-koodi 2915 32 00 alla kuuluva vinüülatsetaadi impordi suhtes lõpetatakse dumpinguvastaseid meetmeid kehtestamata.
   Artikkel 2
   Käesolevaga tunnistatakse kehtetuks määrus (EL) nr 821/2011.
   Artikkel 3
   Määruse (EL) nr 821/2011 kohaselt ajutise dumpinguvastase tollimaksuna Ameerika Ühendriikidest pärineva ja praegu CN-koodi 2915 32 00 alla kuuluva vinüülatsetaadi impordi eest tagatiseks antud summad vabastatakse.
   Artikkel 4
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 11. jaanuar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 51.
   
      (2)  ELT C 327, 4.12.2010, lk 23.
   
      (3)  ELT L 209, 17.8.2011, lk 24.